Procurorii efectueaza joi un numar de 41 de perchezitii in Bucuresti, judetele Dambovita, Ilfov, Arges si Braila la domiciliile unor persoane fizice si sediile unor persoane juridice.Potrivit unui comunicat al Parchetului de pe langa Tribunalul Bucuresti, prejudiciul produs bugetului se ridica la aproximativ 6 milioane de lei, reprezentand TVA si impozit pe profit.De asemenea, suma totala spalata prin circuitul evazionist se ridica la aproximativ 15 milioane de lei."Din datele si probele administrate in cauza rezulta presupunerea rezonabila ca suspectii au initiat, derulat si participat la circuite evazioniste si de spalare a banilor, prin intermediul carora, folosindu-se de documente false si inregistrari contabile fictive, s-au sustras de la plata obligatiilor fiscale transferand sume importante in contul unor societati comerciale cu comportament de tip fantoma, de unde banii erau retrasi in totalitate in numerar", se arata in comunicatul citat.Anuntul vine la o saptamana dupa ce surse din Politia Romana au spus pentru Agerpres ca in dosarul Media Pro, in care se urmareste destructurarea unui grup specializat in evaziune fiscala si spalare de bani, aveau loc audieri.Agerpres a amintit atunci ca in luna iulie politistii au efectuat 26 de perchezitii in Bucuresti si judetul Ilfov la mai multe societati, printre care si Media Pro din Buftea, pentru destructurarea unui grup specializat in evaziune fiscala si spalare de bani. Politistii bucuresteni au documentat activitatea infractionala a grupului identificat, stabilind ca 66 de societati comerciale ar fi cumparat servicii fictive de la societati fantoma in scopul deducerii artificiale si ilicite a TVA si a impozitului pe profit. Valoarea serviciilor si a produselor achizitionate fictiv este de 10 milioane de euro, prejudiciul estimat adus statului fiind de 1,5 milioane de euro. Au fost puse in executare 13 mandate de aducere.Anul acesta, premierul Victor Ponta si Adrian Sirbu, cel care a cladit imperiul Media Pro si care in prezent detine grupul Mediafax, au intrat intr-un conflict public. Pe de o parte, Sirbu si mai multe afaceri din jurul Media Pro au devenit tinta mai multor acuzatii de evaziune fiscala, iar premierul a lansat o serie de atacuri la adresa lui Sarbu, sustinand ca acesta ar fi apelat la santaj si amenintandu-l ca va suferi rigorile legii daca nu-si plateste taxele si impozitele.In vara, si Sirbu l-a acuzat pe premier ca a "mintit" cand a spus ca i-ar fi cerut oprirea unui control ANAF. Sarbu a apreciat, in aceeasi perioada, ca Ponta "nu e nici primul, nici ultimul politician roman care confunda media cu Disneyland-ul propagandei". Mediafax a devenit si tinta mai multor actiuni ANAF, care a invocat o datorie de 21 de milioane de lei.